**Karl Johan Martin Lundberg** (s. 7. kesäkuuta 1990 Skellefteå, Ruotsi) on ruotsalainen jääkiekkoilija, joka pelaa SHL-joukkue Växjö Lakers HC:ssä. Hän on pelipaikaltaan keskushyökkääjä, mutta osaa pelata myös laidassa.

Ura
---

### Seuraura

Lundberg on Skellefteå AIK:n kasvatti. Hän debytoi seuran miesten joukkueessa vain 17-vuotiaana kaudella 2007–2008, jolloin Lundberg pelasi Elitserienissä 11 runkosarjaottelua tehden yhden syöttöpisteen. Toukokuussa 2008 hän teki kolmivuotisen Elitserien-sopimuksen Skellefteån kanssa. Varsinaisella tulokaskaudellaan 2008–2009 Lundberg teki 47 runkosarja- ja yhdessä playoff-ottelussa tehot 1+1=2. SKA Pietari varasi hänet 45. pelaajana KHL:n varaustilaisuudessa 2010. Kauden 2010–2011 päätteeksi Lundberg voitti Elitserien-hopeaa. Helmikuussa 2011 hän teki kaksivuotisen jatkosopimuksen Skellefteån kanssa.

Kaudella 2011–2012 Lundberg nousi Skellefteån varakapteeniksi ja hän voitti kauden päätteeksi Elitserien-hopeaa. Kauden 2012–2013 päätteeksi Lundberg voitti Ruotsin-mestaruuden. Huhtikuussa 2013 hän teki kolmivuotisen jatkosopimuksen Skellefteån kanssa. Myös kauden 2013–2014 päätteeksi Lundberg voitti Ruotsin-mestaruuden. Kaudella 2014–2015 hän nousi taas Skellefteån varakapteeniksi ja voitti SHL-hopeaa. Kaudella 2015–2016 Lundberg teki Ruotsin pääsarjatason yhden kauden piste-ennätyksensä tehoilla 13+8=21, kuten myös pudotuspeleissä tehoilla 4+2=6. Hän voitti kauden päätteeksi SHL-hopeaa.

Toukokuussa 2016 NHL-varaamaton Lundberg teki vuoden mittaisen tulokassopimuksen Chicago Blackhawksin kanssa. Hän pelasi kauden 2016–2017 kokonaan AHL-joukkue Rockford IceHogsissa, jossa Lundbergin tulokaskausi toi 67 runkosarjaottelussa tehot 9+12=21. Kaudeksi 2017–2018 hän palasi kotimaahansa ja siirtyi kaksivuotisella sopimuksella Växjö Lakers HC:n riveihin.

### Maajoukkueura

Lundberg edusti Ruotsia MM-kilpailuissa vuonna 2016. Yhteensä hän on pelannut 14 A-maaottelua tehopistein 2+1=3. Lundberg teki A-maajoukkuedebyyttinsä vuoden 2015 Karjala-turnauksessa. 5. marraskuuta 2015 Örnsköldsvikissä pelatussa avausottelussa Tšekkiä vastaan hän toimi ylimääräisenä hyökkääjänä, mutta seuraavassa ottelussa 7. marraskuuta 2015 Helsingin Hartwall Arenalla Venäjää vastaan Lundberg pelasi Ruotsin kakkosketjussa Jimmie Ericssonin ja Marcus Sörensenin kanssa. Hän sai ottelussa myös syöttöpisteen Robert Rosénin tekemään maaliin. Ensimmäisen A-maajoukkuemaalinsa hän teki 9. toukokuuta 2016 MM-kilpailujen alkulohkossa Moskovan VTB Ice Palacessa alivoimalla Tšekkiä vastaan.

Lundberg pelasi myös alle 20-vuotiaiden MM-kilpailuissa vuonna 2010, jolloin hän voitti pronssia sekä alle 18-vuotiaiden MM-kilpailuissa vuonna 2008. Lundberg pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti kultaa. Yhteensä Lundberg on pelannut 14 nuorten ja 27 poikien maaottelua.

Pelityyli
---------

Elite Prospects -sivuston vuonna 2012 tekemän analyysin mukaan Lundbergin vahvuuksiin kuuluu työteliäisyys ja monipuolisuus. Hän haluaa pelata varsin aggressiivisesti ja taklata kovaa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | Skellefteå AIK | Elitserien | 11 | 0 | 1 | 1 | 2 | – | – | – | – | – |  |  |  |  |  |  | U18 | 6 | 1 | 1 | 2 | 8 |
| 2008–2009 | Skellefteå AIK | Elitserien | 47 | 1 | 1 | 2 | 12 | 1 | 0 | 0 | 0 | 0 |
| 2009–2010 | Skellefteå AIK | Elitserien | 46 | 0 | 4 | 4 | 67 | 12 | 0 | 3 | 3 | 0 |  |  |  |  |  |  | JMM | 5 | 0 | 2 | 2 | 4 |
| 2010–2011 | Skellefteå AIK | Elitserien | 52 | 4 | 7 | 11 | 55 | 17 | 0 | 1 | 1 | 4 |
| 2011–2012 | Skellefteå AIK | Elitserien | 45 | 0 | 4 | 4 | 22 | 17 | 0 | 1 | 1 | 35 |
| 2012–2013 | Skellefteå AIK | Elitserien | 53 | 5 | 2 | 7 | 53 | 13 | 0 | 1 | 1 | 10 | Le Mat-pokalen |
| 2013–2014 | Skellefteå AIK | SHL | 55 | 4 | 3 | 7 | 40 | 14 | 1 | 3 | 4 | 8 | Le Mat-pokalen |
| 2014–2015 | Skellefteå AIK | SHL | 49 | 8 | 7 | 15 | 22 | 15 | 1 | 3 | 4 | 6 |
| 2015–2016 | Skellefteå AIK | SHL | 44 | 13 | 8 | 21 | 22 | 16 | 4 | 2 | 6 | 8 |  |  |  |  |  |  | MM | 8 | 2 | 0 | 2 | 4 |
| 2016–2017 | Rockford IceHogs | AHL | 67 | 9 | 12 | 21 | 30 | – | – | – | – | – |
| 2017–2018 | Växjö Lakers HC | SHL | 45 | 6 | 6 | 12 | 18 | 13 | 0 | 1 | 1 | 14 |
| 2018–2019 | Växjö Lakers HC | SHL | 14 | 0 | 1 | 1 | 6 | – | – | – | – | – |
| 2019–2020 | Växjö Lakers HC | SHL | 39 | 6 | 4 | 10 | 72 | – | – | – | – | – |
| 12 kautta | yhteensä | Elitserien/SHL | 500 | 47 | 48 | 95 | 391 | 118 | 6 | 15 | 21 | 85 |
| 1 kausi | yhteensä | AHL | 67 | 9 | 12 | 21 | 30 | – | – | – | – | – |

Lähteet
-------

* Martin Lundberg The Internet Hockey Databasessa (englanniksi)
* Martin Lundberg *Elite Prospects*. Everysport Media Group AB.  (englanniksi)

### Viitteet

1. ↑  Martin Lundberg The Internet Hockey Databasessa (englanniksi)
2. 1 2 3 4 5 6  Martin Lundberg *Elite Prospects*. Everysport Media Group AB.  (englanniksi)
3. ↑  Lindgren, Tobias: Martin Lundberg stannar *skellefteaaik.se*.  10.4.2013. Skellefteå AIK Hockey. Viitattu 3.6.2016. (ruotsiksi)
4. ↑  Blackhawks agree to terms with Johansson, Kempny and Lundberg  24.5.2016. Chicago Blackhawks. Viitattu 3.6.2016. (englanniksi)
5. ↑  Hallitseva NHL-mestari nappasi läjän uusia pelaajia *suomikiekko.com*.  24.5.2016. Nordic Sport Media. Viitattu 3.6.2016.
6. ↑  Toresson, Carolina: Växjö Lakers värvar Martin Lundberg *vaxjolakers.se*.  5.5.2017. Växjö Lakers Idrott AB. Viitattu 11.1.2018. (ruotsiksi)
7. ↑  SWE – CZE (Line Up) *swehockey.se*.  5.11.2015. Svenska Ishockeyförbundet. Viitattu 10.1.2018. (englanniksi)
8. ↑  RUS – SWE (Line Up) *swehockey.se*.  7.11.2015. Svenska Ishockeyförbundet. Viitattu 10.1.2018. (englanniksi)
9. ↑  RUS – SWE (6–3) *swehockey.se*.  7.11.2015. Svenska Ishockeyförbundet. Viitattu 10.1.2018. (englanniksi)
10. ↑  GAME SUMMARY (pdf)  9.5.2016. IIHF. Viitattu 3.6.2016. (englanniksi)